Podmienky prijatia

1. VYMEDZENIE PODMIENOK PRIJÍMANIA DETÍ NA PREDPRIMÁRNE VZDELÁVANIE

Na predprimárne vzdelávanie v materskej škole sa prijímajú deti podľa § 59 až 59b zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon").
Na predprimárne vzdelávanie sa prijíma dieťa od troch rokov veku. V prípade, ak je v materskej škole voľná kapacita a ak sú vytvorené vhodné materiálne, personálne a iné potrebné podmienky možno výnimočne prijať dieťa od dovŕšenia dvoch rokov veku. Z právnych predpisov nevyplýva možnosť prijať dieťa mladšie ako dva roky do materskej školy zapísanej v registri škôl, a to bez ohľadu na jej zriaďovateľa.
Riaditeľka materskej školy nesmie pri prijímaní uprednostniť deti mladšie ako tri roky pred prijatím starších detí.
Dieťa od dovŕšenia dvoch rokov veku môže byť na predprimárne vzdelávanie prijaté vtedy ak:
[bookmark: _GoBack]- zvláda základné sebaobslužné úkony;

- materská škola má kapacitné možnosti na prijatie dieťaťa;

- má materiálno-technické, priestorové a personálne zabezpečenie.

Na predprimárne vzdelávanie sa prednostne prijímajú deti, pre ktoré je plnenie povinného predprimárneho vzdelávania povinné, a následne deti, ktoré majú právo na prijatie na predprimárne vzdelávanie.
 Právo na prijatie na predprimárne vzdelávanie na príslušný školský rok majú všetky deti, ktoré dovŕšia tri roky veku do 31. augusta príslušného kalendárneho roku.

2. PRIHLÁSENIE DIEŤAŤA NA PREDPRIMÁRNE VZDLÁVANIE
Dieťa sa do materskej školy prijíma na základe prihlášky na vzdelávanie v materskej škole. Prihláška sa podáva na formulári schválenom a zverejnenom ministerstvom školstva na https://edicnyportal.iedu.sk/Forms alebo Priloha_c._1_Prihlaska_na_vzdelavanie_v_materskej_skole.docx.

Zákonný zástupca dieťaťa ako prílohu k prihláške prikladá aj potvrdenie o zdravotnej spôsobilosti dieťaťa od pediatra Priloha_c._2_Potvrdenie_o_zdravotnej_sposobilosti_dietata.docx, ktorého súčasťou je aj údaj o povinnom očkovaní dieťaťa (ďalej len „potvrdenie o zdravotnej spôsobilosti").
Potvrdenie o zdravotnej spôsobilosti nie je potvrdením o aktuálnom zdravotnom stave dieťaťa, ale je potvrdením o jeho zdravotnej spôsobilosti absolvovať predprimárne vzdelávanie. Pre úspešné plnenie predprimárneho vzdelávania každého dieťaťa je nevyhnutné, aby potvrdenie o zdravotnej spôsobilosti obsahovalo všetky dôležité skutočnosti o zdravotnom stave dieťaťa, ktoré môžu mať vplyv na bezpečnosť a ochranu zdravia ostatných detí, ktoré sú vzdelávané v materskej škole.
Bez potvrdenia o zdravotnej spôsobilosti dieťaťa a údaju o povinnom očkovaní dieťaťa nebude žiadosť o prijatie dieťaťa akceptovaná.
Na prihláške sa vyžaduje podpis oboch zákonných zástupcov dieťaťa. Podpis oboch zákonných zástupcov dieťaťa sa nevyžaduje, ak: 
- jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená /túto skutočnosť je možné preukázať napr. neoverenou kópiou rozhodnutia súdu;
- jeden z rodičov nie je schopný zo zdravotných dôvodov sa podpísať /túto skutočnosť je možné preukázať napr. potvrdením od všeobecného lekára rodiča, ktorý nie je schopný sa podpísať/;
- vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa /túto skutočnosť je možné preukázať písomným vyhlásením Priloha_c._3_Cestne_vyhlasenie_zakonneho_zastupcu.docx
- zákonní zástupcovia sa môžu dohodnúť, že prihlášku podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doložia/predložia riaditeľke materskej školy Priloha_c._4_Pisomne_vyhlasenie_-_k_podaniu_tykajucich_sa_vychovy_a_vzdelavania__o_ktorych_sa_r.docx

3. SPÔSOB A TERMÍN PODANIA PRIHLÁŠKY
Prihlášku podáva zákonný zástupca prostredníctvom vyplnenia elektronickej prihlášky na webovej stránke materskej školy v sekcií „O škole –zápis detí do MŠ" - „Elektronická prihláška , alebo cez https://eprihlasky.iedu.sk od 01. mája 2026 do 31. mája 2026 a vytlačenú a podpísanú spolu s potvrdení od lekára Priloha_c._2_Potvrdenie_o_zdravotnej_sposobilosti_dietata.docx ju prinesie osobne k prezenčnému zápisu, alebo ju predloží v tlačenej forme osobne pri zápise dieťaťa na webovom sídle materskej školy.
Na osobný zápis dieťaťa do materskej školy príde zákonný zástupca/zástupcovia spolu s dieťaťom, ktoré do materskej školy zapisuje. 

4. ROZHODNUTIE O PRIJATÍ
O prijatí dieťaťa na základe prihlášky rozhodne materská škola v termíne, ktorý určí a na svojom webovom sídle zverejní ministerstvo školstva.
Zoznam uchádzačov sa zverejňuje na verejne prístupnom mieste materskej školy, na webovom sídle materskej školy a na webovom sídle určenom ministerstvom školstva. Zoznam obsahuje namiesto mena a priezviska uchádzača vopred pridelený kód a informáciu, či uchádzač bola alebo nebol prijatý na predprimárne vzdelávanie.
Ak bol uchádzať prijatý, informácia o prijatí v tomto zozname sa považuje za rozhodnutie o prijatí a deň zverejnenia zoznamu sa považuje za deň doručenia rozhodnutia o prijatí.
Ak zákonný zástupca o to požiada, materská škola vyhotoví rozhodnutie o prijatí v písomnej forme a bez zbytočného odkladu ho odošle zákonnému zástupcovi. Ak vzor prihlášky neumožňuje vyznačiť poradie materských škôl podľa záujmu, zákonný zástupca potvrdí vybranej materskej škole prijatie do troch pracovných dní odo dňa doručenia rozhodnutia o prijatí a materská škola vyhotoví toto rozhodnutie najskôr po potvrdení prijatia. Ostatné rozhodnutia o prijatí, ktoré sa vzťahujú na materské školy uvedené v prihláške strácajú platnosť.
Neprijatie uchádzačovi materská škola odošle rozhodnutie o neprijatí do piatich pracovných dní od jeho vydania.

Riaditeľka materskej školy rozhodne o podaných prihláškach najneskôr do 08. júla príslušného kalendárneho roka.
